
Zhodnotenie výsledku kontrol (externé a interné) za rok 2015 - podklady do Správy k návrhu štátneho záverečného účtu za rok 2015.

V roku 2015 bolo na Úrade vlády SR otvorených celkom 41 kontrol, z  toho 34 externých kontrol  a 7   interných (vnútorných) kontrol. 
Z 34 externých kontrol v  roku 2015 bolo ukončených 19 kontrol/auditov, protokolom o výsledku kontroly (3), záznamom o výsledku kontroly (1), správou z kontroly na mieste (4), správou z auditu (1) a správou z vládneho auditu (10).  
Interné kontroly (7) boli ukončené záznamom o  kontrole (4) a  správou o výsledku následnej finančnej kontroly (3). 
Vykonanými kontrolami a auditmi nebolo zistené porušenie finančnej disciplíny a ani porušenie, ktoré by smerovalo k podaniu oznámenia orgánom činným v trestnom konaní alebo príslušným orgánom podľa osobitných predpisov.
  

Externé (vonkajšie)  kontroly:

 Z 19 ukončených  externých kontrol bolo 8 kontrol a 11 auditov.  
 Z  8 externých kontrol, boli  vykonané 2 Najvyšším kontrolným úradom SR, 1 Úradom pre verejné obstarávanie, 1 spoločnosťou HUMANIA, spol. s r.o. Bratislava a 4 kontroly na mieste vykonané Ministerstvom financií SR. 

 Najvyšším kontrolným úradom SR boli vykonané kontroly:
1. Spätné získavanie neoprávnených platieb v rámci štrukturálnych fondov a Kohézneho fondu.   Kontrola bola ukončená protokolom o výsledku kontroly.
Kontrolné zistenia:
- modul 1828 je jediným modulom IMS pre nahlasovanie nezrovnalostí týkajúcich sa OP v rámci
NSRR 2007-2013. V kapitole 8.1 Manuálu nahlasovania nezrovnalostí je uvedené, že IMS pozostáva aj z modulu 1831 pre nahlasovanie nezrovnalostí Kohézneho fondu pre programové obdobie 2007-2013“, 
- nezrovnalosť N20900010 je v ITMS zaevidovaná ako projektová nezrovnalosť, v NZN bola zaevidovaná ako nezrovnalosť k ŽoP. Táto administratívna chyba, ktorá vznikla pri prepisovaní   nezrovnalostí zo starej verzie NZN do novej v roku 2011, bola počas výkonu kontroly odstránená, údaj o druhu nezrovnalosti bol v NZN opravený na „projektová“,  
- informácia o oznámení nezrovnalostí N21301512, N21301460 a N21301497 na OLAF v rámci hlásenia za  4. štvrťrok 2013 nebola relevantným subjektom zaslaná v termíne, ktorý stanovoval v tom období platný Interný manuál verzia 2.3, t.j. jeden pracovný deň od odoslania hlásení na OLAF. Uvedené zistenie už bolo identifikované vládnym auditom A544, K3474 a OCKÚ LOAF v rámci splnenia opatrení prijatých na nápravu zistených nedostatkov aktualizoval Interný manuál, verzia 2.4, platný od 20.05.2014, v ktorom na základe odporúčaní orgánu auditu zreálnil lehotu na zasielanie informácií relevantným subjektom, t.j. na 5 pracovných dní od odoslania hlásení na OLAF, 
- nezrovnalosti N20900002 bola v ITMS zo strany RO pre OP ZaSI pridelená nesprávna kvalifikácia IRQO – žiadna nezrovnalosť. OCKÚ OLAF pri vypracovávaní štvrťročného hlásenia nezrovnalostí na OLAF túto chybu zistil a do IMS ako aj NZN zaevidoval túto nezrovnalosť so správnou kvalifikáciou IRQ2. Súčasne OCKÚ OLAF požiadal RO pre ZaSI o zmenu tejto kvalifikácie v ITMS na IRQ2, čo RO následne aktualizáciou N20900002/S02 aj vykonal,
 - nezrovnalosť N21000464nemá v NZN uvedený kód a názov prioritnej osi, resp. opatrenia. Keďže však táto nezrovnalosť bola v ďalšom období posunutá RO do stavu „nepotvrdené podozrenie“, tieto údaje  OCKÚ OLAF do NZN dodatočne nedopĺňal, do IMS ako aj do NZN zaevidoval už iba aktualizáciu nezrovnalosti – posun do stavu „nepotvrdené podozrenie“.  V hlásení na OLAF tieto položky boli vyplnené.
Odporúčanie NKÚ na riešenie zistených nedostatkov:
1. Doplniť kontrolný list k NZN o otázky týkajúce sa súladu s údajmi uvedenými v ITMS.
2. Vykonať revíziu NZN, najmä za obdobia rokov 2009 a 2010.
3. Pre programové obdobie 2014 – 2020, zvážiť funkcionalitu exportu NZN zo systému ITMS za účelom zjednodušenia, zníženia prácnosti a zníženia chybovosti vykazovaných údajov.
4. Pre programové obdobie 2014 – 2020, zvážiť prepojenie systémov ITMS a IMS za účelom zjednodušenia komunikácie národných orgánov, vyzdvihnutia zodpovednosti príslušných riadiacich orgánov (RO) a zníženia chybovosti vykazovaných údajov, tak ako je to nastavené napr. v prepojení ITMS so systémom SFC 2007 (systém pre elektronickú výmenu dát týkajúcich sa riadenia fondov medzi členskými štátmi a Komisiou).           
Prijaté opatrenia:
-  kontrolný    list   k NZN   bude  o  tieto   otázky  doplnený pri  najbližšej aktualizácii Interného manuálu OCKÚ OLAF (november 2015),                                                                                                                                                          -  revíziu NZN za obdobia rokov 2009 a 2010 vykoná OCKÚ OLAF v termíne do 15.10.2015,                                                                                                   -  po  ukončení   vývoja   systému   ITMS2014+  a  jeho  nasadení   do  prevádzky  OCKÚ OLAF možnosť  tejto  funkcionality  zváži, prípadne  prispôsobí formu a tvar NZN pre toto programové obdobie systému tak, aby bol export možný,                                                                                           -  problematika  prepojenia  systémov   ITMS   a   IMS  bola už niekoľkokrát   prerokovávaná na pracovných stretnutiach medzi zástupcami OCKÚ OLAF, Ministerstva financií SR (Certifikačný orgán)  a  Sekciou centrálny koordinačný orgán  (ďalej „SCKO“).  Posledné  stretnutie zástupcov OCKÚ OLAF a SCKO  k problematike integrácie systémov  ITMS2014+  a  IMS sa uskutočnilo dňa 10.07.2015.  Zo  záverov tohto   stretnutia  vyplynulo, že   nevýhody   uvedeného prepojenia, ktorými  sú    najmä  potreba   prepracovania    ITMS  -   zjednotenia   polí  v správe  o    zistenej nezrovnalosti v ITMS s poľami v IMS, včasné  vytvorenie  potrebných zostáv pre import údajov, bezpodmienečná  správnosť  zaevidovaných  údajov  v ITMS  a  v neposlednom rade aj finančná a  časová  náročnosť  podstatne  prevyšujú  jeho  výhody.   Z  tohto  dôvodu  bolo  dohodnuté, že zabezpečenia tohto prepojenia zatiaľ realizované nebude, k opätovnému prehodnoteniu možnosti prepojenia   IMS  a  ITMS2014+  sa  pristúpi za predpokladu, že budú mať oba systémy konečnú nemennú podobu a v prípade nárastu počtu hlásení do IMS v budúcom období.   
2. Financovanie projektov z prostriedkov Programu švajčiarsko-slovenskej spolupráce     č. KA-066/2015/1040. Kontrola bola ukončená Záznamom o výsledku kontroly.


Úrad pre verejné obstarávanie vykonal kontrolu použitého postupu verejného obstarávania pri nadlimitnej zákazke "Ústredný portál verejnej správy publicita a informovanosť" pre projekty ITMS č. 21110120025 - Elektronické služby spoločných modulov Ústredného portálu verejnej správy (ďalej len „ÚPVS“) a prístupových komponentov a č. 21110120028 - Elektronické služby spoločných modulov ÚPVS a prístupových komponentov (II. časť). Kontrola bola ukončená protokolom o výsledku kontroly.

Spoločnosť HUMANIA s.r.o. Bratislava vykonala kontrolu zameranú na analýzu  stavu rizika pôsobenia negatívnych faktorov práce a pracovného prostredia. Kontrola bola ukončená 13 protokolmi o výsledku kontroly (zo zdravotného dohľadu), 1 protokol pre každé pracovisko Úradu vlády SR. Hodnotenia zdravotných rizík a kategorizácia prác z jednotlivých účelových zariadení Úradu vlády SR.

Ministerstvo financií SR vykonalo 4 kontroly na mieste, predmetom ktorých bolo:                 - overenie    dodania   častí   diela,    zistenie   reálnosti   stavu    projektu, kontrola   dodržiavania všeobecných  zmluvných  podmienok   vyplývajúcich  zo   Zmluvy   o  poskytnutí   nenávratného finančného príspevku (ďalej len „ NFP“) č. Z2111012004001;                                                                     - overenie dodania  častí  diela, zistenie   reálnosti  stavu   projektu (najmä  stav  realizácie aktív), dodržiavanie všeobecných zmluvných podmienok vyplývajúcich zo Zmluvy o poskytnutí NFP č. Z2111012004101  (najmä  riadenie projektu,  informovanie  a  publicita,  legislatívne podmienky atď.);                                                                                                                                                              - overenie  dodania  častí diela, zistenie  reálnosti stavu   projektu  (najmä stav realizácie aktivít), kontrola    dodržiavania  všeobecných    zmluvných   podmienok   vyplývajúcich   zo   Zmluvy  o poskytnutí NFP č. Z2113012000101;                                                                                                           -  ukončovanie projektu, vykonané v súlade  so  Zmluvou o poskytnutí NFP  č. Z2111012004101 a zmysle Plánu kontrol v súlade  Usmernenia č. 11/2014 SORO OPIS  k  ukončovaniu  projektov OPIS.                                                                                                                                                             

Z 11 ukončených auditov,  bol vykonaný 1 audit Ministerstvom  financií SR,                 5 vládnych auditov spoločnosťami KPMG Slovensko, s.r.o.(1) a PricewaterhouseCoopers, s.r.o.(4) na základe poverenia Ministerstva financií SR a 5 vládnych auditov  vykonalo Ministerstvo financií SR.  

Ministerstvo financií SR vykonalo audit konsolidovanej účtovnej závierky  účtovných jednotiek verejnej správy (kapitola 03 štátneho rozpočtu) zostavených za rok 2014,                                                                                   konsolidovanej účtovnej  závierky ústrednej správy zostavenej za rok 2014 a konsolidovanej výročnej správy, kapitoly štátneho rozpočtu vyhotovených za rok  2014 s konsolidovanými účtovnými závierkami kapitoly štátneho rozpočtu zostavenými za rok 2014 audítorom. 
KPMG Slovensko,s.r.o  vykonalo vládny audit, ktorého hlavným  cieľom a účelom bolo získanie uistenia o účinnosti riadiaceho a kontrolného systému v rámci IT monitorovacieho systému (ITMS) a Informačného systému účtovníctva fondov (ISUF) v súlade s čl. 62 nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999. 
PricewaterhouseCoopers, s.r.o. vykonalo 4 vládne audity, ktorých hlavným cieľom a účelom bolo: 
-  overenie kritérií určenia na úrovni centrálneho koordinačného orgánu;
- overenie kritérií určenia so zameraním na úlohy gestora horizontálneho princípu „Udržateľný rozvoj“ v rámci programového obdobia 2014-2020;
- overenie kritérií určenia so zmeraním na úlohy Orgánu zabezpečujúceho ochranu finančných záujmov EÚ - OCKÚ OLAF v rámci programového obdobia 2014 – 2020;
- overenia kritérií určenia orgánov pre Operačný program Technická pomoc.
Ministerstvo financií SR vykonalo 5 vládnych auditov, ktorých hlavným cieľom a účelom bolo: 
- získanie uistenia o účinnosti riadiaceho a kontrolného systému Operačného programu Technická pomoc v súlade s čl. 62 nariadenia Rady (ES) č. 1083/2006, ktorým sa ustanovujú všeobecné ustanovenia o EFRR, ESF a KF a ktorým sa zrušuje nariadenia (ES) č. 1260/1999;
- získanie uistenia o oprávnenosti výdavkov na vybranej vzorke operácií Operačného programu Informácia spoločnosti v súlade s čl. 62 nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999;
[bookmark: _GoBack]- získanie uistenia o oprávnenosti výdavkov na vybranej vzorke operácií Operačného programu Informácia spoločnosti v súlade s čl. 62 nariadenia Rady (ES) č. 1083/2006, ktorým sa ustanovujú všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a ktorým sa zrušuje nariadenie (ES) č. 1260/1999;
- získanie uistenia o oprávnenosti výdavkov v rámci  Operačného programu Technická pomoc v súlade s čl. 62 nariadenia Rady (ES) č. 1083/2006, ktorým sa ustanovujú všeobecné ustanovenia o EFRR, ESF a KF a ktorým sa zrušuje nariadenia (ES) č. 1260/1999;
- overenie a hodnotenie zúčtovania finančných vzťahov so štátnym rozpočtom SR za roky 2012, 2013 a 2014.


Interné (vnútorné) kontroly: 

Na Úrade vlády SR bolo v roku 2015 vykonaných 7 vnútorných kontrol, z toho  4 kontroly boli vykonané podľa zákona č. 10/1996 Z. z. o  kontrole v štátnej správe  v  znení neskorších predpisov (ďalej len „zákon č. 10/1996 Z. z.“)  a  3 kontroly podľa zákona                 č. 502/2001 Z. z. o  finančnej kontrole a vnútornom audite a o zmene a doplnení niektorých zákonov v znení neskorších predpisov (ďalej len „zákon č. 502/2001 Z. z.“).

Podľa zákona č. 10/1996 Z. z. boli vykonané:
Kontroly plnenia úloh z uznesení vlády SR v IV. štvrťroku 2014 a v I., II. a III. štvrťroku 2015 Všetky kontroly boli ukončené záznamom o kontrole.

Podľa zákona č. 502/2001 Z. z. boli vykonané:
1. Následná finančná kontrola zameraná na dodržiavanie hospodárnosti a efektívnosti                 pri používaní  výdavkov  na   reprezentačné účely na Úrade vlády Slovenskej republiky v roku 2014.
Kontrola bola ukončená správou o výsledku následnej finančnej kontroly.
Opatrenia  prijaté na nápravu nedostatkov: 
- vydať pokyn, ktorým sa ustanovuje evidencia darov na reprezentačné účely na Úrade vlády SR; 
-  na pracovnej porade upozorniť zamestnancov Ekonomického odboru na dôsledné dodržiavanie zákona o účtovníctve a zákona o rozpočtových pravidlách. 

2. Následná finančná kontrola dodržania podmienok na poskytnutie verejných prostriedkov         a dodržania podmienok ich použitia, overenia objektívneho stavu kontrolovaných skutočností      a ich súladu s osobitnými predpismi, so zameraním na správnosť postupu pri podávaní, spracovaní a vyhodnocovaní žiadostí o dotáciu  v programe „Podpora rozvoja športu na rok 2014“
Kontrola bola ukončená správou o výsledku následnej finančnej kontroly.
Opatrenia  prijaté na nápravu nedostatkov:
-  na pracovnej porade Sekretariátu Splnomocnenca vlády SR pre mládež a šport prerokovať      so zamestnancami „Správu o výsledku následnej finančnej kontroly č.10191-41821/2015/OKPK“, ktorá sa týkala dotačného programu „Podpora rozvoja športu na rok 2014“;
-  vo vyhlásení aktuálnej výzvy na príslušný dotačný program vzhľadom na počet zaevidovaných  žiadostí zabezpečiť primerané personálne posilnenie Sekretariátu Splnomocnenca vlády SR pre mládež a šport formou dohody o vykonaní práce a to za účelom presného a včasného zvládnutia povinností stanovených v interných smerniciach Úradu vlády SR. 
 
3. Následná finančná kontrola zameraná na dodržiavanie hospodárnosti a efektívnosti pri plnení príjmov a čerpaní výdavkov na Úrade vlády Slovenskej republiky v roku 2012.
Kontrola bola ukončená správou o výsledku následnej finančnej kontroly.
Opatrenia  prijaté na nápravu nedostatkov:
-  generálny riaditeľ sekcie ekonomiky a technickej správy (ďalej len „SETS“) zvolal dňa 25.06.2015  operatívnu poradu riadiacich zamestnancov, na ktorej boli upozornení na strikné dodržiavanie smerníc vedúceho Úradu vlády SR o obehu účtovných a neúčtovných dokladov  a o verejnom obstarávaní.

